  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова 18-тӥ оштолэзе Ижкарын «Трамвай #ПроЗдоровье» ивортодэтъя но югдытонъя ӵектос ужаны кутскиз. «Тазалыко трамвай» карлэн урамъёстӥз 12 номеро маршрутъя ветлоз. Со сярысь Удмуртиысь тазалыкез утёнъя министерстволэн пресс-службаез ивортӥз. « Татын тазалыклы сӥзем пӧртэм темаос возьматэмын луозы, тазалыко улон сям, диспансеризация, висёнъёсты алон сярысь видеоосты возьматъяломы. Та выллем ӵектосъёс азьланяз но луозы. Удмуртиысь кар но ёрос тӧроослы тау карисько, малпанъёсмылы ноку пумит уг луо » Наталья Якимова, Удмуртиысь тазалыкез утёнъя министрлэсь ужзэ быдэсъясь Мер транспортлэн вылаз «Трамвай здоровья» элькун конкурсын вормисьлэн, дизайнер Элеонора Малиновскаялэн «Здоровым быть здорово» ужез суредамын. Трамвайлэн пушказ стендъёсын тазалыко улон сямлы но висёнъёсты алонлы сӥзем пӧртэм адӟытонъёс возматэмын луозы. Нырысетӥез – нылпиослэн тазалык сярысьсуредъёсынызы адӟытон. Ӵектос мынэмъя стендъёс вошъяськозы. Озьы ик трамваен ветлӥсьёс висёнъёсты алон но тазалыклы кышкытлык вайитсь мугъёс сярысь аудиоивортодэт кылзыны быгатозы. Тегъёс: Тазалык тазалыкезутён Трамвай Ижкар Удмуртия  